הוועדה המשותפת לוועדת החוקה, חוק ומשפט ולוועדת החוץ והביטחון לפי סעיף 4(ה) לחוק האזנת סתר, כנסת 20, פרוטוקול מספר 2, 2017-08-15 10:05

ניסן סלומינסקי: זאת הוועדה שאמורה להיות אחראית על הנושא של האזנות סתר, גם של השב"כ וגם של המשטרה.

ניסן סלומינסקי: היום יותר פופולרי זה האזנות של המשטרה, אבל את זה נעשה בספטמבר.

<רביד דקל: אדוני מתכוון לדיווח השנתי לפי חוק האזנת סתר?

ניסן סלומינסקי: לדיווח השנתי.

ניסן סלומינסקי: אבל אנחנו נצטרך גם קצת יותר מדיווח שנתי, אנחנו נרצה גם.

ניסן סלומינסקי: ..

ניסן סלומינסקי: היום זה פופולרי כל הנושא של האזנות לתקשורת ודברים נוספים, ולכן אני רוצה דיווח על כל הדברים האלה – כמה זה מעשי, אם זה תקלה ראשונה, אם זה תקלה בכלל, אם יש דברים נוספים כאלה וכולי.

ניסן סלומינסקי: אבל היום זה השב"כ, אז ננסה להצטמצם לשב"כ.

ניסן סלומינסקי: ואולי נזכה לקצת יותר ממשהו יבש שלא אומר לנו כלום ולא נותן לנו כלום מלבד לעשות וי.

ניסן סלומינסקי: אנחנו כרגע בחלק הגלוי של הישיבה.

ניסן סלומינסקי: בבקשה.

<רביד דקל: אנחנו מבקשים לעשות תיקון קטן לתקנות האזנת סתר.

<רביד דקל: אני אקדים ואסביר למה נדרש התיקון הזה.

<רביד דקל: הוועדה המשותפת דנה בכללי השב"כ לפני כמה שבועות, נכון?

<אפרת חקאק: זה יהיה בדיון הבא.

<אפרת חקאק: ראינו את הבקשה, אבל עוד לא היה דיון.

<רביד דקל: אז הדיון הבא הוא דיון של אישור לשינוי בתיקון של כללי השב"כ, ואגב השיח עם הייעוץ המשפטי של הוועדה, הייעוץ המשפטי של הוועדה חשב שיש איזושהי סתירה בין השינוי שמבוקש בכללי האזנות סתר שמותקנים מכוח חוק האזנת סתר, שנוגעים לביעור של חומרי האזנה, לבין תקנות האזנת סתר; כאשר תקנה 7, שאותה אנחנו מבקשים לתקן - - -

ניסן סלומינסקי: בין עשרה ימים ל-90 יום?

<רביד דקל: לא, מכיוון שזה דיון פתוח אנחנו לא נכביר פה פרטים.

<רביד דקל: נפרט אותם בחלק הסגור.

<רביד דקל: אני רק אשרטט באופן כללי את הקושי שראה הייעוץ המשפטי של הוועדה, שלדעתנו הוא לא קושי: שתקנה 7 לתקנות האזנת סתר מתייחסת לביעור של חומרי האזנה, ואם קוראים את התקנה רואים שיש בה התייחסות גם לביעור של חומרי האזנות ביטחוניות לפי פרק ב' של חוק האזנת סתר.

<רביד דקל: הייעוץ המשפטי חשב שצריכה להיות התאמה בין הכללים ובין התקנות, וככל שאין התאמה, יש מניעה לאישור הכללים.

<רביד דקל: אבל אנחנו סבורים שתקנות האזנת סתר – למעט הסדרת נושא הביעור, שחוק האזנת סתר אומר בצורה מפורשת בסעיף 9ב שלו שכללים של ראש הממשלה יסבירו את הביעור של האזנות ביטחוניות – לא אמורות להתעסק בדבר הזה.

<רביד דקל: אנחנו חפרנו פה בהיסטוריה, בפרוטוקולים, בדקנו מה התכוון המחוקק, מה התכוון מחוקק המשנה, ובסופו של דבר החלטנו שהפתרון הכי מהיר והכי טוב יהיה פשוט למחוק את האזכור של התקנות על רקע נסיבות ביטחוניות בתקנות האזנת סתר.

<רביד דקל: יוצא מזה שגם אנחנו מרוצים וגם הייעוץ המשפטי מרוצה, משום שברגע שאנחנו מוחקים את האזכור הזה נוצר מצב שתקנות האזנת סתר בנושא הביעור מתייחסות רק להאזנות משטרתיות, והכללים מתייחסים לביעור של האזנות ביטחוניות.

<רביד דקל: ככה ממילא לא תהיה סתירה, או לגישתנו, ממילא כל חקיקת משנה ייעודית מתייחסת למה שהיא אמורה להתייחס: תקנות האזנת סתר אמורות להתייחס לביעור של האזנות משטרתיות, וכללי האזנת סתר אמורים להתייחס לביעור של האזנות על רקע ביטחוני.

<רביד דקל: לכן אנחנו באנו לכאן, ניסינו מהר-מהר לקדם את תיקון התקנות הזה, ואני חושבת שהוא תיקון התקנות המהיר בהיסטוריה – זה נעשה תוך שבוע וחצי, כולל אישור ראש הממשלה והסדרת שרת המשפטים.

<רביד דקל: בעצם כל מה שאנחנו מבקשים לעשות זה למחוק את האזכורים שיוצרים בעיה לייעוץ המשפטי של הכנסת ושמבחינתנו הם סוג של אולטרה-וירס, כי התקנות לא אמורות להתעסק בדבר הזה.

אלעזר שטרן: ואז מה יהיה המצב?

<רביד דקל: המצב יהיה שתקנות האזנת סתר מסדירות את הביעור להאזנות סתר משטרתיות - - -

אלעזר שטרן: אבל האם כרגע המצב יהיה שוויוני, כאשר ההבדל הוא רק שאחד בכללים ואחד בתקנות?

<רביד דקל: למה אדוני מתכוון ב"שוויוני"?

<רביד דקל: יש הסדרה בכללים, משנת 2000 או משהו כזה - - -

אלעזר שטרן: אי אפשר לדבר על המועדים בדיון הפתוח?

<אפרת חקאק: לא, זה בדיון הבא.

<רביד דקל: נכון, עכשיו נוצר איזשהו שינוי, בגלל המועדים השונים שיש בכללים ובתקנות.

ניסן סלומינסקי: זה ההבדל היחיד או שיש עוד הבדלים?

<רביד דקל: אני חייבת להגיד שהכללים יותר מפורטים בקשר לביעור, ואת התקנות צריך לקרוא ביחד עם הנהלים המשטרתיים שמתייחסים לביעור, כי התקנות נותנות משהו מאוד כללי.

ניסן סלומינסקי: לא, שאלתי משהו אחר.

ניסן סלומינסקי: עד עכשיו, לפחות מבחינת התפיסה הזאת, הנושא של המשטרה ושל השב"כ הלך ביחד, ועכשיו אנחנו רוצים להפריד.

<רביד דקל: רק לגבי ביעור.

<רביד דקל: התקנות עדיין מתייחסות להאזנות ביטחוניות בנושאים אחרים - - -

ניסן סלומינסקי: אז זה רק לנושא של הביעור?

<רביד דקל: רק הביעור.

ניסן סלומינסקי: וכל הסיבה היא רק בגלל הזמנים?

<רביד דקל: כן.

<רביד דקל: בתפיסה שלנו נכון היה לתקן בכל מקרה את התקנות, כי הן לא אמורות להתעסק בכלל עם ביעור של האזנות ביטחוניות.

<רביד דקל: אבל כדי להפיס את דעת הייעוץ המשפטי, החלטנו שאנחנו קודם נתקן את התקנות ואז נביא את הכללים שקובעים סדי זמנים שונים מבחינת הביעור של האזנות ביטחוניות.

<אפרת חקאק: וכמו שרביד אמרה, בחוק עצמו ברור שהכללים היו אמורים להיות רלוונטיים רק לשב"כ, והתקנות היו אמורות להיות רלוונטיות למשטרה - -

<רביד דקל: רק בנושא הביעור.

<אפרת חקאק: כן, רק בנושא הזה.

<אפרת חקאק: - - אבל התקנות יצרנו איזשהו בלבול, וגם מקריאת הפרוטוקולים משנת 2001 עד 2003, כשהתקינו את התקנות האלה – הן יצרו בלבול.

ניסן סלומינסקי: זאת אומרת שכרגע אנחנו מדברים על שינוי טכני, ושינוי מהותי אנחנו נראה בהמשך, אם זה יוצר שינוי מהותי.

<רביד דקל: נכון.

ניסן סלומינסקי: בסדר.

ניסן סלומינסקי: אז צריכים לקרוא ולהצביע?

<אפרת חקאק: תקנות האזנת סתר (תיקון), התשע"ז-2017

ניסן סלומינסקי: מי בעד?

ניסן סלומינסקי: בעד אישור התיקון – פה אחד

ניסן סלומינסקי: אושר.

ניסן סלומינסקי: יישר כוח, תודה רבה.